Yitzhak Shamir

Yitzhak Shamir (hebraisk ), eg. Yitzhak Jazernicki, (født 15. oktober 1915, død 30. juni 2012 i Tel Aviv«Former PM Yitzhak Shamir passes away at age 96 in Tel Aviv», Jerusalem Post, 30. juni 2012.) var en israelsk politiker og statsminister fra 1983 til 1984 og igjen fra 1986 til 1992.
Liv og virke
Bakgrunn
Han ble født i den øverveiende jødiske landsbyen Rozjinoj (russisk: Ружаны, Ruzjany) i Russland (få år etter del av Polen, senere Ruzhany i Hviterussiske SSR) som sønn av Schlomo og Perla Jaziernicki.Ahron Bregman: A History of Israel. I: Palgrave essential histories, Palgrave Macmillan, Basingstoke 2003, s. 205. Faren drev en lærfabrikk. Under inntrykk fra antisemittismen i Polen inntrådte han i ungdomsårene den sionistiske organisjonen Betar. Adam Michnik: Poland and the Jews. I: The New York Review of Books, 1991. Han tok eksamen ved den hebraiske skole i Białystok og studerte deretter juss ved Universitetet i Warszawa.

Til Palestinamandatet
I 1935 avbrøt han studiene og emigrerte til Palestinamandatet. Der ble han raskt medlem av den militante gruppen Irgun og etter 1940 det noe mindre Lehi. I 1941 ble han arrestert av britiske myndigheter, men han flyktet i 1942 og ble så en av lederne av Lehi.

Fra Israels opprettelse
Etter dannelsen av Israel i 1948 sluttet han seg til den israelske etterretningsorganisasjonen Mossad (1955–65). Han sluttet seg så til Herut-partiet i 1969 (ledet av Menachem Begin). 

Han ble valgt inn i Knesset i 1973 som medlem av Likud. Han var formann i Knesset i 1977 og utenriksminister i 1980. Han tok over som statsminister etter Begin i 1983, en post han hadde til 1984. Han ble så igjen statsminister i 1986 til 1992. Han tapte i 1992 valget til fordel for Arbeiderpartiet og Yitzhak Rabin. Han trakk seg året etter som leder for Likud og forsvant fra offentligheten.

Til tross for at han ble ansett som en «hardliner» innen Likud, klarte han sammen med Egypts president Anwar Sadat å få i gang fredsforhandlinger i 1981 og 1982, noe som bidro til å normalisere forholdene mellom de to landene etter Jom kippur-krigen i 1973. Han fikk derimot mye kritikk for sin dårlige håndtering av inflasjonen i Israel i første halvdel av 80-tallet. Han ble også kritisert da han i 1987 blokkerte fredsforhandlingene som Shimon Peres tok initiativ til mellom Israel og Jordan.

 Referanser 

Kategori:Israelske statsministre
Kategori:Sionister
Kategori:Personer fra Pruzjany rajon
Kategori:Migranter til Israel
Kategori:Personer tilknyttet Mossad